Mary McDonnell

Mary McDonnell (født 28. april 1952) er en amerikansk Oscar-nominert skuespillerinne på film, scene og fjernsyn. Hun er kanskje mest kjent for sine roller som Stands With a Fist i Dances with Wolves og som President Laura Roslin i science fiction-serien Battlestar Galactica.

 Bakgrunn 
 Tidlig liv og familie 
McDonnell ble født i Wilkes-Barre i Pennsylvania og vokste opp i Ithaca i New York. Etter eksamen ved the State University of New York, gikk hun på drama-skole og ble etter det med i den prestisjefulle Long Wharf Theatre Company, der hun arbeidet i over 20 år.Internet Movie Database - Bio om Mary McDonnell

McDonnell er gift med Randle Mell, og de har to barn sammen, Olivia and Michael.Internet Movie Database - Bio om Mary McDonnell

 Skuespillerkarriere 
 Teater og film 
Mary McDonnell vant en OBIE Award i 1980 for sitt arbeide i skuespillet Still Life. På Broadway har hun vært med i produksjoner av Execution of Justice, The Heidi Chronicles og Summer and Smoke.

Etter mer enn 21 år med arbeide på teater og fjernsyn, fikk Mary McDonnell sitt film-gjennombrudd i 1990 i rollen som Stands With A Fist, en europeisk-ættet amerikaner fostret opp av sioux-folket, i Kevin Costners Oscar-vinnende film Danser med ulver. Selv mottok hun en Oscar-nominasjon for beste birolle i den filmen. McDonnells rolle i Passion Fish fra 1992 skaffet henne nok en Oscar-nominasjon, denne gang for beste kvinnelige hovedrolle.

Mary McDonnell har også spilt i filmer som Sneakers (1992), Independence Day (1996) og Donnie Darko (2001).

På fjernsyn hadde McDonnell sin første faste rolle i 1980 i såpeoperaen As the World Turns. Hun spilte i 1984 i den kortvarige serien E/R, sammen med Elliott Gould og George Clooney. Hun hadde også en gjesterolle i 2001 i NBC-serien med samme navn ER, også denne gang med Clooney. Hun ble nominert for en Emmy-pris for sin rolle som Eleanor Carter, moren til Dr. John Carter.

 Battlestar Galactica 
I 2003 ble TV-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. McDonnell spilte rollen som Laura Roslin, en utdanningsminister som tas i ed som President over Koloniene, og mottok svært god kritikk for sin fremstilling. Miniserien ble etterhvert en pilot for den nye science fiction-serien Battlestar Galactica, hvor McDonnell fortsatte i sin hovedrolle gjennom alle fire sesongene. Battlestar Galactica ble filmet for det meste i Vancouver, Canada.

 Priser og nominasjoner 
 Oscar 
 1993 – Nominert – Best Actress in a Leading Role – Passion Fish
 1991 – Nominert – Best Actress in a Supporting Role – Danser med ulver

 Emmy 
 2002 – Nominert – Outstanding Guest Actress in a Drama Series – ER

 Golden Globe 
 1993 – Nominert – Best Performance by an Actress in a Motion Picture – Drama – Passion Fish
 1991 – Nominert – Best Performance by an Actress in a Supporting Role in a Motion Picture – Danser med ulver

 Utvalgt filmografi 
Listene under er ikke komplett, se Internet Movie Database – Mary McDonnell
 Filmer 
 År Filmtittel  Rolle  Kommentarer 1984  Garbo Talks  Lady Capulet  1987  Matewan  Elma Radnor  1990  Danser med ulver  Stands With A Fist  Nominert til Oscar for Beste kvinnelige birolle  1991  Grand Canyon  Claire  1992  Passion Fish  May-Alice Culhane  Nominert til Oscar for Beste kvinnelige hovedrolle  Sneakers  Liz  1994  Blue Chips  Jenny Bell  1996  Independence Day  First Lady Marilyn Whitmore  1999  Mumford  Althea Brockett  2001  Donnie Darko  Rose Darko  2003  Nola  Margaret Langworthy  2011  Margin Call  Mary Rogers 

 Fjernsyn 
 Battlestar Galactica – tv-serie 2004- 2008, fast hovedrolle
 ER – tv-serie 2002, 5 episoder

 Trivia 
Mary McDonnell spilte «the First Lady» (konen til presidenten i USA) under et ødeleggende angrep av romvesen i filmen Independence Day fra 1996, for så å spille rollen som President i lignende tilstander i science fiction-serien Battlestar Galactica.Internet Movie Database - Bio om Mary McDonnell

 Referanser 

 Eksterne lenker 

  Mary McDonnell at Battlestar Wiki
  Interview on her role in Battlestar Galactica


Kategori:Skuespillere fra USA
Kategori:Personer fra Wilkes-Barre
Kategori:Personer fra Tompkins County i New York